laion/Wikipedia-Exotic huggingface dataset:
גלעד הירשברגר

גלעד הירשברגר (נולד ב-9 באוגוסט 1970) הוא פסיכולוג חברתי פוליטי, פרופסור מן המניין וסגן הדיקן בבית ספר ברוך איבצ’ר לפסיכולוגיה באוניברסיטת רייכמן. פרופ' גלעד הירשברגר גדל בתל אביב, למד בתיכון אליאנס. הירשברגר סיים תואר ראשון בפסיכולוגיה באוניברסיטת קליפורניה בברקלי (1996, ודוקטורט בפסיכולוגיה באוניברסיטת בר-אילן (2001). עבודת הדוקטורט של (בהנחיית פרופ׳ ויקטור פלוריאן) עסקה בתגובות רגשיות כלפי אנשים עם מוגבלויות. לאחר סיום הדוקטורט, הצטרף לסגל המחלקה לפסיכולוגיה באוניברסיטת בר-אילן ועמד בראש המגמה הקלינית-שיקומית. בשנת 2009 עבר למחלקה לפסיכולוגיה במרכז הבינתחומי הרצליה (היום אוניברסיטת רייכמן), בשנת 2012 הועלה לדרגת פרופסור חבר, ובשנת 2021 לפרופסור מן המניין. הירשברגר הוא פסיכולוג חברתי ופוליטי המתמחה בתפיסת איומים. המחקר שלו עוסק באפיון איומים שונים ובחינת השפעתן על עמדות והתנהגויות. בין היתר הוא חוקר את ההשפעה ארוכת הטווח של השואה על הסכסוך הישראלי-פלסטיני, וכיצד תפיסה של איומים פיזיים וסימבולים משפיעה על עמדות פוליטיות ופתרונות מדיניים לסכסוכים בין קבוצות. Imhoff, R., Bilewicz, M., Hanke, K., Kahn, D. T., Henkel-Guembel, N., Halabi, S., Shani-Sherman, T., & Hirschberger, G. (2017). Explaining the inexplicable: Differences in attributions for the Holocaust in Germany, Israel and * Poland. Political Psychology, 38, 907-924 Hirschberger, G., Hayes, J., Shtrul, A., & Ein-Dor, T. (2017). The existential underpinnings of intergroup helping: When normative and defensive motivations collide. Personality and Social Psychology Bulletin, 43, 1469–1484 Hirschberger, G., Ein-Dor, T., Lifshin, U., Seeman, S., & Pyzczynski, T. (2017). When criticism is ineffective: The case of historical trauma and unsupportive allies. European Journal of Social Psychology, 47, 304–319. Canetti, D., Hirschberger, G., Rapaport, C., Elad-Strenger, J., Ein-Dor, T., Rosenzvieg, S., Hobfoll, S., & Pyszczynski, T (2018). Holocaust from the Real World to the Lab: The effects of historical trauma on contemporary political cognitions. Political Psychology, 39, 3-21. shared first authorship Hirschberger, G. (2018). Collective trauma and the social construction of meaning. Frontiers in Psychology, 9, 1441 Caspi-Berkowitz, N., Mikulincer, M., Hirschberger, G., Ein-Dor, T., & Shaver, P. R. (2019). To die for a cause but not for a companion: Attachment-related variations in the terror management function of self-sacrifice. Journal of Personality and Social Psychology, 117, 1105–1126 Hirschberger, G., & Ein-Dor, T. (2020). A temporal account of collective victimization as existential threat: Reconsidering adaptive and maladaptive responses. In J.R. Vollhardt (Ed.), The Social Psychology of Collective Victimhood. New York: Oxford University Press גלעד הירשברגר, באתר אוניברסיטת רייכמן גלעד הירשברגר, ברשת החברתית אקס (טוויטר) גלעד הירשברגר, ברשת החברתית LinkedIn גלעד הירשברגר, באתר ResearchGate גלעד הירשברגר, באתר גוגל סקולר גלעד הירשברגר, חרדות קיומיות בין אמת לאשליה
ריקי טולמן

ריקי טולמן הוא קולנוען, תסריטאי ומפיק דרום אפריקאי, המתגורר בקנדה. טולמן נולד ביוהנסבורג, דרום אפריקה וגדל באזור סנדטון לפני שהיגר עם משפחתו לטורונטו, קנדה. בשנת 2016 כתב וביים את הסרט Enfant Terrible, שזכה לציון של 7.5 מתוך 10, בפלטפורמת IMDb. בשנת 2018 הפיק את הסרט ג'ונתן. הסרט ג'ונתן, בבימוי ביל אוליבר, נכתב על ידי פיטר ניקוביץ, ביל אוליבר, גרגורי דייוויס. בהפקה של רנדי מאניס, ריקי טולמן - הסרט הוצג בבכורה עולמית בפסטיבל הסרטים טרייבקה בניו יורק. פרטים לגבי הסרט: יונתן הוא צעיר עם מצב מוזר שרק אחיו מבין. אבל כשהוא מתחיל להשתוקק לחיים אחרים, הקשר הייחודי שלהם נבחן יותר ויותר בדרמת המדע הבדיוני המפותלת הזו. שחקנים ראשיים בסרט: אנסל אלגורט, סוקי ווטרהאוס, פטרישיה קלרקסון. בשנת 2019 כתב וביים את סרט הביכורים העלילתי שלו Run this town שזכה לביקורות נמוכות של 4.4/10 ב-IMDb. הסרט הוקרן בבכורה בפסטיבל הסרטים South by Southwest. פרטי הסרט: עוזר פוליטי מנסה לעצור את הבוס החצוף והבוטה שלו כשחוקר צעיר בעיתון מקבל הודעה על שערורייה שעלולה לגרום או לשבור את הקריירה של שניהם. שחקנים: בן פלאט, נינה דוברב, מנה מסעוד, דמיאן לואיס, ג'ניפר אהלה, סקוט ספידמן (בכורה עולמית בפסטיבל הסרטים). הסרט השתתף גם בפסטיבל הסרטים Fin Atlantic film festival.‏ הסרט נרכש על ידי Oscilloscope ושוחרר יחד עם טוויטר ב-6 במרץ 2020. רוג'ר איברט כתב על הסרט: "אני חושב שטולמן התכוון להפוך את הסיפור שלו לחיבור יותר תמציתי ואלגנטי על חווית המילניום. בסופו של דבר, ההשפעה הייתה שפרויקט שאפתני פשוט נעשה קטן יותר". קנת טוראן מעיתון ה-Los Angeles Times, כתב על הסרט: "חכם, שאפתני ומרשים, "Run This Town" הוא הסוג הטוב ביותר של בכורה בבימוי עלילתי, סרט שמשעשע וגורם לך לצפות למה שיבוא אחר כך". הסרט זכה בשלוש מועמדויות לפרס המסך הקנדי וב-8 מועמדויות בפרס גילדת הבמאים הקנדית - DGC. ריקי טולמן, במסד הנתונים הקולנועיים IMDb (באנגלית) FilmFeed, Ricky Tiollman, FilmFeed, ‏2023 The Power of the Screen: Here are All of the Feature Films Coming to the 2018 Tribeca Film Festival, Tribeca, ‏2018-03-07 Run This Town, SXSW 2024 Schedule (באנגלית) flawintheiris, FIN Atlantic International Film Festival 2019 PREVIEW, Flaw in the Iris, ‏2019-09-12 (ב־Canadian English) Dino-Ray Ramos, Oscilloscope Teams With Twitter For Innovative Release Of Ricky Tollman’s ‘Run This Town’ Starring Ben Platt, Deadline, ‏2020-01-23 (באנגלית אמריקאית) Arielle Bernstein, Run This Town movie review & film summary (2020) | Roger Ebert, https://www.rogerebert.com/ (באנגלית) Review: 'Run This Town' runs the table in a true tale of mayoral malfeasance in Toronto, Los Angeles Times, ‏2020-03-05 (באנגלית אמריקאית)
מרחב שרון

מרחב שרון הוא אחד משלשת המרחבים במחוז מרכז של משטרת ישראל. מרחב שרון חולש בדרום בחבל מודיעין, הכולל את שוהם, בצפון חולש עד מכמורת. מפקד המרחב הנוכחי הוא תת-ניצב נתי גור. מטה המרחב שוכן בדרך השרון 1, כפר סבא. נקודות שיטור הוד השרון נקודת שיטור רעננה נקודת שיטור אלעד נקודת שיטור שוהם תחת מרחב השרון פועלות שתי יחידות של מג"ב מרכז: יחידת שחר שרון - יחידת יסמ״ג הפעולה באזור השרון, לשעבר שמה של היחידה הוא סמ״ג 7. יחידת סמ״ג שרון - יחידת יסמ״ג הפועלת באזור השרון, לשעבר שמה היה כפרית שרון. מרחב השרון, באתר משטרת ישראל יהושע בריינר, מפקד מחוז מרכז ומפקד מרחב שרון ביקרו את ניסו שחם בזמן חופשתו מהכלא, באתר הארץ, 19 ביוני 2022
סווארן סינג

סרדר סווארן סינג (בפנג'אבי: ਸਵਰਨ ਸਿੰਘ;‏ 19 באוגוסט 1907 – 30 בספטמבר 1994) היה פוליטיקאי הודי-סיקי שכיהן בתפקידים שונים בממשלות הודו. סווארן סינג נולד ב-19 באוגוסט 1907 בכפר שהנקר בפנג'אב למשפחה סיקית. הוא קיבל תואר במדעים ולאחר מכן פנה למשפטים בג'הנקר, שם החל לעסוק בעריכת דין ב-1932. בשנות השלושים היה סינג חבר בשירומאני אקאלי דאל. מעט לפני הבחירות לאספה המחוקקת של פנג'אב ב-1946 הקים באלדב סינג את המפלגה הפתנית, וסווארן סינג נבחר לסגנו במפלגה החדשה.[דרוש מקור] סווארן סינג נחר לחבר האספה, ומעט לאחר מכן מונה לשר הפיתוח. ביוני 1948 מונה לשר המשפטים. בבחירות ללוק סבהה ב-1952 התמודד סינג כמועמד הקונגרס הלאומי ההודי במחוז בחירה ג'הלנדר. הוא חזר ונבחר מטעם אותו מחוז בחירה ב-1957, 1962, 1967 ו־1971. עם בחירתו ללוק סבהה ב-1952 מונה סינג לשר העובדים, השיכון והאספקה בממשלת ג'ווהרלל נהרו השנייה, וב-1957 מונה לשר הפלדה, המכרות ודלק בממשלת נהרו השלישית. בממשלת נהרו הרביעית ב-1962 מונה לשר הרכבות (1962), מזון וחקלאות (1963) ותעשייה וצרכים אזרחיים. נהרו הסתמך על סינג במהלך שיחות גבול עם ראש ממשלת סין ג'ואו אנלאי באפריל 1960, ושוב במהלך דיונים עם נשיא פקיסטן זולפיקאר עלי בהוטו ב-1962. ביולי 1964 סינג מונה לשר החוץ בממשלת לאל בהדור שסטרי, כשהוא נהיה שר החוץ הראשון שאינו ראש הממשלה. בנובמבר 1966 מינתה אותו אינדירה גנדי לשר ההגנה של הודו. הוא חזר לתפקיד שר החוץ ביולי 1970, והחזיק בתפקיד במהלך מלחמת העצמאות של בנגלדש ומלחמת הודו–פקיסטן השלישית ב-1971, ומילא תפקיד חשוב בחזית הדיפלומטית ובמועצת הביטחון של האו"ם במהלך המלחמה. באוקטובר 1974 חזר סינג לתפקיד שר ההגנה, ובדצמבר 1975 תמה כהונתו כשר, לאחר שהיה השר היחיד לערער על החלטת אינדירה גנדי בישיבת הממשלה בה הכרז מצב החירום בהודו. במהלך מצב החירום בהודו ב-1975, עמד סינג בראש ועדה שהציגה שינויים בחוקת הודו. השינויים, שנכנסו לתוקף בינואר 1977, בוטלו לאחר תבוסת אינדירה גנדי בבחירות ב-1977. לאחר תבוסת הקונגרס בבחירות ב-1977, התפצלה המפלגה להקונגרס (S) והקוגרס (I). סינג מונה לנשיא הקונגרס (S). המפלגה התמוססה בבחירות ב-1980, וסינג הצטרף לקונגרס הלאומי ההודי בראשות אינדירה גנדי, למרות שלא היה פעיל כפוליטיקאי. בעקבות כישוריו הדיפלומטיים ומוצאו הסיקי, שימש סינג כנושא ונותן מטעם ממשלת הודו במהלך המאבק הסיקי בשנות השמונים. Swaran Singh 1907-1994, digital archive Congress trouble-shooter (עמ' 10), The Indian Express, ‏31 באוקטובר 1994 (באנגלית) Bhargava re-formes E. Pungab Cabinet, The Indian Express, ‏12 ביוני 1948 (באנגלית) Inder Malhotra, Swaran Singh: MEA's modest maestro, The Indian Express, ‏2 בנובמבר 1994 (באנגלית) R. Shashanka, PM Indira Gandhi exercises care and caution in reshuffling her cabinet, India Today, ‏31 בדצמבר 1975 (באנגלית) C.P. Ramachandran, Swarn Singh Committe and the Bill to amend the Constitution, India Today, ‏15 בספטמבר 1976 Parliament: Revolutionary changes, India Today Ajay Singh, Congress Party seems to be heading for yet another split, India Today, ‏15 ביולי 1978 October 14, 1982, Forty Years Ago: Cabinet Reshuffle, The Indian Express, ‏14 באוקטובר 2022
סוס (נהר)

סוס (בברברית: Asif en Sus בערבית: واد سوس) הוא נהר במרוקו, שבאזור סוס מאסה. מקורו בהרי האטלס (האטלס הגבוה (אנ')) והוא זורם מערבה, חולף על פני אאולוז (אנ'), טארודאנט (אנ'), אוּלַאד טֵיימָה (אנ'), אינֵזְגָאן (אנ') ואַיְיט מֵלוּל (אנ'), ולאחר 180 קילומטרים הוא נשפך לאוקיינוס האטלנטי מדרום לאגאדיר, ויוצר אגן אלוביאלי המוגן מהאקלים המדברי של הסהרה על ידי הרי האנטי-אטלס. אגן זה הוא אחד האזורים הפוריים ביותר של מרוקו, בו מגדלים: פירות, כותנה, ירקות, סוכר וזיתים - רובם לייצוא. הצמחייה הטבעית בעמק סוס היא סוואנה הנשלטת על ידי הארגן (Argania spinosa), עץ אנדמי מקומי שלא גדל באופן טבעי בשום מקום אחר. חלק מהאגן הוכרז על ידי אונסקו בשנת 1998 כשמורה ביוספרית כדי לשמר את בית הגידול שלו. הברברים המקומיים מפיקים שמן מעץ הארגן הידוע כמזון על (סופר-פוד). בשנת 2012 פורסם שבישראל מפיקים בדרום הארץ את השמן לאחר שבייתו את העץ באזור הנגב ואשקלון. הרי האטלס אגאדיר סוס מאסה מדיה וקבצים בנושא סוס בוויקישיתוף סוס, באתר אנציקלופדיה בריטניקה (באנגלית) קישור למפת נהר סוס מפורטת קישור לתמונות מעמק נהר סוס גלה וחקור את עמק סוס (צרפתית - מלווה בתמונות) Sous River, Britannica Encyclopedia Berber man with camel, flickr.com Souss Valley and Anti Atlas Mountains, Open Doors Morocco Biosphere Reserve Information - Morocco - Arganeraie, UNESCO - MAB Reserves Biosphere Directory Karin Kloosterman, Super strain argan oil now made in Israel, Israel21c, December 4, 2011 ערך זה הוא קצרמר בנושא נהרות ונחלים ובנושא מרוקו. אתם מוזמנים לתרום לוויקיפדיה ולהרחיב אותו.
סמל לוקסמבורג

סמל לוקסמבורג הוא סמלה הרשמי של מדינת לוקסמבורג. הסמל מציג מגן מוטען בעשרה פסים לרוחבו, בצבעי כסף וכחול לסירוגין. עליהם מוטען אריה אדום שלשונו וטפריו זהב, זנבו כפול ומצטלב ועל ראשו כתר. מעל המגן, כתרו של הדוכס הגדול שליט המדינה. בגרסאות הסמל הבינוני והגדול, תומכים במגן שני אריות זהב זקופים בעלי זנבות כפולים. החלקה עשויה עיטורי זהב. לסמל הגדול מספר תוספות: את המגן מקיף סרט ירוק ועליו עיטור מסדר כתר האלון של לוקסמבורג, צלב לבן שמרכזו ירוק. גלימה מלכותית שצבעה החיצוני ארגמן, והפנימי פרוות צובל. מעליה, כתר הדוכס הגדול. מקורו של העיצוב בימי הביניים מסמל דוכסות לימבורג ההיסטורית, ששטחה מחולק כיום בין לימבורג ההולנדית ולימבורג הבלגית. ההבדל היחיד בין הסמלים הוא הרקע שמאחורי האריה המופיע במרכז שלט האצולה. בסמל לימבורג הפסים מאחורי האריה הם בצבעי זהב ואדום, ואילו בסמל לוקסמבורג הפסים צבועים כסף וכחול. מעמדו הרשמי של הסמל נקבע בחוק ב-1972. דגל לוקסמבורג המנון לוקסמבורג מדיה וקבצים בנושא סמל לוקסמבורג בוויקישיתוף ערך זה הוא קצרמר בנושא סמלים ובנושא לוקסמבורג. אתם מוזמנים לתרום לוויקיפדיה ולהרחיב אותו.
נואה לאיינה

נואה חמזה לאיינה (במלאית ובפינית: Nooa Hamzah Laine; נולד ב-22 בנובמבר 2002 בייבסקילה שבפינלנד) הוא כדורגלן מלזי-פיני המשחק בעמדת הקשר בקבוצת SJK מליגת העל הפינית ובנבחרת מלזיה. לאיינה גדל במחלקת הנוער של יובסקילה, וערך 15 הופעות ליגה במדי הקבוצה הבוגרת של המועדון במסגרת ליגת המשנה הפינית, בהן הבקיע שער אחד. ב-8 באפריל 2019 חתם בה.י.ק. הלסינקי ושיחק בקבוצת המילואים של המועדון. ב-8 בינואר 2021 חתם ב-SJK מליגת העל הפינית. לאיינה שיחק בנבחרות הצעירות של פינלנד. ב-23 במרץ 2023 ערך את הופעת הבכורה שלו בנבחרת מלזיה, בניצחון 0–1 על נבחרת טורקמניסטן במשחק ידידות. לאיינה נולד בייבסקילה שבפינלנד לאם פינית ולאב מלזי. הוא מחזיק באזרחות כפולה - פינית ומלזית. נואה לאיינה, באתר Transfermarkt נואה לאיינה, באתר Soccerway נואה לאיינה, באתר WorldFootball.net נואה לאיינה, באתר FootballDatabase.eu SJK kiinnitti poikamaajoukkuepelaajia - Nooa Laine ja Oliver Günes sopimuksiin באתר הרשמי של ליגת העל הפינית, 8 בינואר 2021 (בפינית) SJK kiinnitti poikamaajoukkuepelaajat – Kuivila lainalle AC Ouluun באתר הרשמי של SJK, ‏ 8 בינואר 2021 (בפינית) Finnish-Malaysian Nooa Laine moves up the football tier in Finland באתר ScandAsia, ‏ 25 בינואר 2021 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "נואה לאיינה".
משה בורשטיין (ספורטאי)

משה בורשטיין (16 בפברואר 1931 – 29 ביולי 2001) היה ספורטאי פאראלימפי. בורשטיין היה נכה צה"ל. במשחקים הפאראלימפיים רומא (1960) היה חבר נבחרת ישראל בכדורסל בכיסאות גלגלים וזכה עם הנבחרת במדליית ארד. בשנת 1975 זכה במדליית ארד בשחייה באליפות אירופה לספורט נכים שהתקיימה באוסטריה. נפטר ב-2001 בגיל 70 והוכר כחלל צה"ל בהיותו נכה צה"ל שנפטר לאחר השירות. קורות החיים של משה בורשטיין, באתר "יזכור" של משרד הביטחון אברהם תשובה, נצחונות בכדורסל ובאתלטיקה בוינה, מעריב, 24 באוגוסט 1975 צה"ל באליפות אירופה בוינה, דבר, 24 באוגוסט 1975
משלחת מס' 40 לתחנת החלל הבין-לאומית

משלחת מס' 40 (באנגלית: Expedition 40) הייתה משלחת לתחנת החלל הבין-לאומית שפעלה מ-13 במאי 2014 ועד ל-10 בספטמבר 2014. מפקד המשלחת היה סטיבן סוונסון מארצות הברית. המשלחת פעלה במשך 120 ימים. פעילות המשלחת החלה ב-13 במאי 2014 עם עזיבת חללית סויוז TMA-11M בה היה מפקד המשלחת מס' 39 קואיצ'י וקאטה וחלק מצוותו. באותה עת בתחנת החלל נותרו 3 אנשי צוות. ב-19 במאי לתחנת החלל הגיע חללית סויוז TMA-13M שהתחברה למודול "ראסווט". צוות המשלחת גדל ל-6. ב-19 ביוני בוצע פעילות חוץ-רכבית בה הותקן ציוד חדש בחלק החיצוני של תחנת החלל. הפעילות נמשכה כ-7.5 שעות והשתתפו בה סקבורצוב וארטמייב. ב-16 ביולי בעזרת זרוע רובוטי קנדארם2 צוות לכד חללית מטען מדגם Cygnus CRS-2. בהמשך חללית אספקה חוברה למודול "הרמוני" של תחנת החלל וצוות החל בפירוק הציוד בהיקף של כ-1,656 ק"ג שהגיע עם החללית. המשלוח כלל לווייני MicroMAS ,TechEdSat 4 ,GEARRSAT ,Lambdasa ששוחררו בהמשך על ידי משלחת מס' 42 לתחנת החלל הבין-לאומית ו-28 לווייני Flock-1b של חברת Planet Labs. ב-15 באוגוסט חללית אספקה שוחררה לטיסת החזרה לכדור הארץ עם 1,300 ק"ג של זבל. ב-21 ביולי חללית מטען פרוגרס M-23M התנתקה מתחנת החלל. לאחר הניתוק בעזרת המכשירים שהותקנו על החללית בוצעו מדידות שונות של יונוספירה. ב-1 באוגוסט החללית הורדת מהמסלול. ב-24 ביולי לתחנת החלל הגיע חללית מטען פרוגרס M-24M שהתחברה למודול "זבזדה". על החללית היו 2,322 ק"ג אספקה וציוד. היא התנתקה מתחנת החלל בפברואר 2015. ב-12 באוגוסט לתחנת החלל הגיע חללית מטען ATV-5 שהתחברה למודול "פירס". על החללית היו 8,854 ק"ג אספקה וציוד. היא התנתקה מתחנת החלל באוקטובר. זו הייתה המשימה האחרונה של חלליות מדגם זה. ב-18 באוגוסט בוצע פעילות חוץ-רכבית בה הותקן ציוד חדש בחלק החיצוני של תחנת החלל ושוגר למסלול לוויין Chasqui I שהגיע לתחנת החלל בחללית אספקה פרוגרס M-22M בפברואר. הפעילות נמשכה כ-5 שעות והשתתפו בה סקבורצוב וארטמייב. ב-19 באוגוסט החל שחרור לווייני Flock-1b למסלול. הפעלות נמשכה מספר ימים. בסך הכול שוחררו 22 לוויינים. 6 לוויינים הוחזרו לכדור הארץ בהמשך על גבי חללית אספקה Dragon CRS-5. חברי המשלחת ביצעו מספר רב של ניסויים מדעים בתחומים שונים. ב-10 בספטמבר סוונסון, סקבורצוב וארטמייב נכנסו לחללית "סויוז TMA-12M" וחזרו לכדור הארץ. אחריות על תחנת החלל הבין-לאומית עברה למשלחת מס' 41 לתחנת החלל הבין-לאומית. מדיה וקבצים בנושא משלחת מס' 40 לתחנת החלל הבין-לאומית בוויקישיתוף תיאור פעילות באתר רוסקוסמוס מידע מאתר נאס"א פעילות משלחת מס' 40 בתחנת החלל הבין-לאומית תיאור פעילות של הצוות הרוסי בתחנת החלל תיאור פעילות חללית אספקה פרוגרס M-23M תיאור פעילות חללית אספקה פרוגרס M-24M תיאור פעילות של Cygnus CRS Orb-2 מידע על טיסת ATV-5 Chasqui I Flock-1b
ATRADE

אייטרייד (ATRADE) בע"מ היא חברת פינטק ישראלית אשר עוסקת במסחר מקוון באמצעות חוזי הפרשים – CFD (Contract for difference). תחום הפעילות של ATRADE ידוע לשמצה כ"קזינו" היות שמסחר במט"ח הוא מסוכן עם סיכויים אפסיים ללקוח להרוויח. החברה הוקמה בשנת 2006 על ידי עמנואל קרוניץ ונגב נוסצקי, אשר הקימו במקביל את קבוצת AvaTrade באירלנד. ב-30 באוקטובר 2016 קיבלה ATRADE רישיון לניהול זירת סוחר בישראל. זירת סוחר היא מערכת ממוחשבת המאפשרת מסחר מקוון על הפרשי מחירים במגוון מכשירים פיננסיים שונים, בין השאר, צמודי מט"ח (FOREX) וסחורות שונות. ATRADE מספקת שירותי מסחר ומפעילה פלטפורמות מסחר ממוחשבות, המאפשרת למשקיעים לסחור במכשירים פיננסיים מסוג חוזי הפרשים באפיקים פיננסים מסוג סחורות, מדדים, מט"ח, מניות ואיגרות חוב. חברת ATRADE פועלת כצד נגדי לעסקאות מול הסוחר ולכן היא המוכרת כשהסוחר קונה, והיא הקונה כשהסוחר מוכר. ATRADE מציעה מכשירים שונים, אשר לכל אחד מהם מינוף אחר העשוי גם להשתנות ממכשיר למכשיר. בשנת 2014 נתבעה ATRADE על ידי משקיע שביצע בתחילת 2010 פעולות השקעה ומט"ח באמצעות פלטפורמת המסחר שלה, בטענה כי החברה פעלה בניגוד עניינים משום שרווח שלה שיקף הפסד של המשקיע. בית המשפט מצא שאין ניגוד עניינים בין ATRADE ללקוחותיה, וקבע כי "לא ניתן לקבוע כי המודל העסקי של אווא מבוסס על הפסדי הלקוחות ולא ניתן גם לקבוע כי לאווא היה אינטרס שהתובע, או כל לקוח מסוים אחר, יפסיד כסף ביחס לעסקה מסוימת". משנת 2018 משמשת החברה כשותפה עסקית למועדון הכדורגל של מכבי תל אביב. אתר האינטרנט הרשמי של ATRADE מידע אודות ATRADE, באתר Duns & Bradstreet העולמי מידע אודות ATRADE, באתר crunchbase העולמי ATRADE, ברשת החברתית פייסבוק ATRADE, ברשת החברתית אינסטגרם ATRADE, סרטונים בערוץ היוטיוב רשימת חברות בעלות רישיון זירת סוחר, באתר הרשות לניירות ערך אפרת נוימן, ביהמ"ש: המודל העסקי של חברת הפורקס ATRADE לא מבוסס על הפסדי הלקוחות, באתר TheMarker‏, 2 ביולי 2014 זירות סוחר, באתר הרשות לניירות ערך רון שטיין, ‏רשות ני"ע אישרה זירת סוחר שישית: קולמקס, באתר גלובס, 7 בנובמבר 2016 אפרת נוימן, ביהמ"ש: המודל העסקי של חברת הפורקס ATRADE לא מבוסס על הפסדי הלקוחות, באתר TheMarker‏, 2 ביולי 2014 שותפים עסקיים, באתר מכבי תל אביב ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ATRADE".
פס (צבא)

פַּס (מאנגלית: pass) הוא אישור בכתב הניתן לחייל ומתיר לו לשהות מחוץ ליחידתו. פס הוא משני סוגים: פס חד-פעמי, שבו מצוינת התקופה שבה רשאי החייל לשהות מחוץ ליחידתו. פס כזה ניתן לחיילים המשרתים בבסיס סגור, הנדרשים בדרך כלל לשהות בבסיס גם כשאינם בתפקיד. פס קבוע, שבו היתר כללי לחייל לשהות מחוץ ליחידתו. פס כזה ניתן לחיילים המשרתים בבסיס פתוח, הרשאים לצאת ממנו בכל זמן שאינם בתפקיד. לעיתים נילוות לפס הגבלות (הניתנות בעל פה) כגון זמינות לחזרה לבסיס בהתראה קצרה. את הפס נדרש החייל להראות לש"ג בעת יציאתו מהבסיס, וכן להציגו לפי דרישה של שוטר צבאי. שהייה מחוץ לבסיס ללא פס, או מעבר לתקופה שנקבעה בפס, נחשבת לעבירת משמעת הקרויה נפקדות. בצה"ל היה נהוג פס (בשם רשמי: "רישיון שהייה מחוץ למחנה") מאז הקמתו. באוגוסט 2005 בוטל הפס, והבקרה על נוכחות החיילים ושהייתם מחוץ ליחידתם נעשית באמצעות רשת המחשבים הצה"לית. מדיה וקבצים בנושא פס בוויקישיתוף רוני זינגר, בצה"ל הוחלט לבטל מתן ה"פס" לחיילים, באתר הארץ, 10 באוגוסט 2005
סמל לטביה

סמל לטביה נוצר לאחר הכרזת העצמאות של רפובליקת לטביה ב-18 בנובמבר 1918. הסמל משלב סמלים לאומיים והיסטוריים של לטביה. השימוש בסמל הופסק בשנת 1940, כאשר לטביה נכללה בברית המועצות וחודש בשנת 1991 עם קבלת עצמאות מחדש. השמש בחלקו העליון של שלט האצולה מסמלת את הלאומיות הלטבית. השמש סימלה כסמל הלאומיות הלטבית על ידי הרובאים הלטבים – ה-latviešu strēlnieki – שגויסו על ידי רוסיה במלחמת העולם הראשונה. 17 קרני השמש מייצגים את 17 מחוזות לטביה בהתאם לחלוקה שהייתה במדינה בשנת 1921. שלושת הכוכבים מעל שלט האצולה מייצגים את איחוד שלושת המחוזות ההיסטוריים וידזמה, לטגייל וקורזמה זמגייל) למדינה אחת. על הסמל מופיעים סמלי האזורים ההיסטוריים. סמל קורזמה וזמגייל (לטביה המערבית) היה אריה אדום כבר מהמאה ה-16. האריה הופיע לראשונה על שלט האצולה של דוכס קורזמה בשנת 1569. הסמל המסורתי של וידזמה ולטגייל (מזרח לטביה) הוא גריפון כסוף – סמל זה הופיע לראשונה בשנת 1566. סמל לטביה עוצב על ידי האמן הלטבי ריהארדס זארינס. סמל לטביה מופיע בשלוש צורות – הסמל הקטן, הסמל הקטן המורחב והסמל הגדול: בסמל הגדול – עושים שימוש נשיא לטביה, הסאימה – הפרלמנט הלטבי, ראש ממשלת לטביה, שרי הממשלה ומשרדי הממשלה, בית המשפט העליון של לטביה, התובע הכללי, שגרירויות וקונסוליות. בסמל הקטן המורחב – עושים שימוש סוכנויות הממשלה ומוסדות הפועלים תחת פיקוח שלטוני. בסמל הקטן – עושים שימוש מועצות מקומיות ומוסדות לימוד. אדום – Pantone 186 C. ירוק – Pantone 341 C. כחול – Pantone 286 C. זהוב – Pantone 873 C / 131 C. כסף – Pantone 877 C / Cool Grey 4 C. שחור – Pantone Black C. דגל לטביה המנון לטביה מדיה וקבצים בנושא סמל לטביה בוויקישיתוף מידע על הסמל באתר המכון הלטבי ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
סטיבן סוונסון

סטיבן סוונסון (באנגלית: Steven Swanson;‏ נולד ב-3 בדצמבר 1960,סירקיוז, ניו יורק) הוא מהנדס ובעבר אסטרונאוט בתוכנית מעבורות החלל של נאס"א. הוא היה מפקד משלחת מס' 40 לתחנת החלל הבין-לאומית. סטיבן סוונסון נולד בסירקיוז וגדל בקולורדו. לאחר סיום בית ספר הוא למד תואר ראשון בפיזיקה באוניברסיטת קולורדו בולדר וסיים אותה בשנת 1983. בשנת 1986 הוא קיבל תואר שני במדעי המחשב מאוניברסיטה בפלורידה. בשנת 1998 הוא סיים דוקטורט באוניברסיטת טקסס A&M. בשנת 1986 סוונסון התחיל לעבוד בתחום המחשוב ובשנת 1987 נקלט בנאס"א בתחום הנדסת מערכות. בשנת 1998 סוונסון נבחר לצוות אסטרונאוטים. הוא סיים קורס במרכז החלל ג'ונסון וביצע מספר משימות בצוות הקרקע. ביוני 2007 סוונסון טס לחלל כמומחה משימה בטיסת STS-117 במעבורת החלל אטלנטיס (פרדריק סטרקו היה מפקד צוות). מטרת המשימה הייתה להרחיב תחנת החלל הבין לאומית, להחליף חלק מהצוות ולהביא לצוות אספקה חדשה. במהלך משימה פוסום ביצע פעמיים פעילויות חוץ רכביות באורך כולל של 14 שעות. במרץ 2009 סוונסון היה מומחה משימה ב-STS-119 של מעבורת החלל דיסקברי (לי ארשמבו היה מפקד צוות). מטרת המשימה הייתה להביא אל תחנת החלל הבינלאומית את קורה S6 ועליה מערך סולרי. במהלך משימה פוסום ביצע 2 פעילויות חוץ רכביות באורך כולל של 12.5 שעות. במרץ 2014 סוונסון היה מומחה משימה של טיסה סויוז TMA-12M. הצוות הצטרף למשלחת מס' 39 לתחנת החלל הבין-לאומית בפיקוד של קואיצ'י וקאטה. כאשר המשלחת עזבה את תחנת החלל, סוונסון היה מפקד משלחת מס' 40 לתחנת החלל הבין-לאומית. במהלך שהייה בחלל הוא ביצע פעילות חוץ-רכבית שביעית באורך של כ-1.5 שעות. הוא חזר לכדור הארץ ב-ספטמבר 2014. פוסום פרש מנאס"א בשנת 2015. לאחר הפרישה סוונסון נכלל בסגל אוניברסיטה באיידהו. מדיה וקבצים בנושא סטיבן סוונסון בוויקישיתוף ביוגרפיה ביוגרפיה באתר נסא"א
הפסטיבל של ריפקין

הפסטיבל של ריפקין (באנגלית: Rifkin's Festival) הוא סרט קומדיה משנת 2020 בכתיבה ובימויו של וודי אלן, קופרודוקציה אמריקאית - ספרדית - איטלקית, עם וולאס שון, ג'ינה גרשון, אלנה אניה ולואי גארל בתפקידים הראשיים. הצילומים נערכו בסן סבסטיאן בה מתרחשת העלילה. מורט ריפקין (וולאס שון) הוא מבקר ומורצה לקולנוע בעבר שכעת עסוק בכתיבת ספר. הוא קטן קומה, שמנמן וקירח ונשוי לסו (ג'ינה גרשון), צעירה נאה ומושכת שנישאה לו בגלל הערצה לאינטילגציה שלו. כעת היא אשת יחסי ציבור של במאי צעיר ומבטיח בשם פיליפ (לואי גארל) והם טסים כעת לסן סבסטיאן שם נערך פסטיבל סרטים בו יוקרן הסרט. מורט מבחין מיד במשיכה בין אשתו לפיליפ. בלילות הוא חוזה סיוטי לילה עם קטעים בשחור לבן מהסרטים האזרח קיין, עד כלות הנשימה, גבר ואישה, פרסונה, תותי בר, ז'יל וז'ים ושמונה וחצי. בחלומות אלה גם מופיעים הוריו, אחיו (סטיב גוטנברג) וגיסתו דוריס. מורט מתהלך ברחובות סן סבסטיאן וחש בדקירות בחזה. חבר מפנה אותו לרופא בשם ג'ו רוהאס שמתברר לו שזו בעצם רופאה יפהפייה בשם ג'ואנה "ג'ו" רוהאס (אלנה אניה)(אנ') שלמדה רפואה בניו יורק ודוברת אנגלית שוטפת. מורט מתאהב בה מיד ומוצא כל פעם סיבה לחזור אליה למרות שהיא לא מגלה סיבה רפואית לתלונותיו. ג'ו נשואה בפעם שנייה לצייר בשם פאקו (סרג'י לופז) שבוגד בה לעיתים תכופות. היא מציעה להראות את העיר למורט והם מטיילים באתרי העיר ובשוק שם הוא קונה לה תכשיט. בחזרה לביתה הם פוגשים בפאקו "מתעסק" עם דוגמנית ציור בשם דלורס (ג'ורג'ינה אמורוס) ומתפתח שם ריב גדול. מורט חוזר למלון וסו מודיעה כי החליטה להיפרד ממנו ולחיות עם פיליפ. לקראת סיום הפסטיבל מקבל מורט את מספר הטלפון של ג'ו מהמפיק גיל ברנר (דאגלס מקגרת') אך היא דוחה אותו בעדינות למרות שהיא יודעת שהקשר שלה עם פאקו לא יחזיק מעמד. מורט רואה בדמיונו את מלאך המוות (כריסטוף ואלץ) והם משחקים שח מט (פרודיה על סצנה מהחותם השביעי של אינגמר ברגמן). הוא שואל את המוות מתי ייפגשו והמוות משיב שזה ייקח זמן רק אם יתמיד בפעילות גופנית, יאכל פירות וירקות, יעבור קולונסקופיה ויימנע משומן רווי ומזון מעובד... "הפסטיבל של ריפקין", במסד הנתונים הקולנועיים IMDb (באנגלית) "הפסטיבל של ריפקין", באתר AllMovie (באנגלית) "הפסטיבל של ריפקין", באתר Rotten Tomatoes (באנגלית) "הפסטיבל של ריפקין", באתר Metacritic (באנגלית) "הפסטיבל של ריפקין", במסד הנתונים הקולנועיים KinoPoisk (ברוסית) קדימון לפסטיבל של ריפקין, באתר יוטיוב סצנת הפגישה עם מלאך המוות, באתר יוטיוב הפסטיבל של ריפקין, באתר אידיבי הפסטיבל של ריפקין, באתר פסטיבל הקולנוע ירושלים